মনস্টার্স ইউনিভার্সিটি
"মনস্টার্স ইউনিভার্সিটি", মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।
গরম মশলা (২০০৫-এর চলচ্চিত্র)
মাকরান্দ ওরফে ম্যাক এবং স্যাম 'গরম মশলা' নামের একটি কম্পানিতে আলোকচিত্রগ্রাহক হিসেবে কাজ করে। ম্যাকের আগেই একটা প্রেমিকা আছে যার নাম অঞ্জলি। কিন্তু তারপরেও ম্যাক বিভিন্ন মেয়েদের পিছনে ঘুরে, তাদেরকে ডেটিং এ নিয়ে যায়। ম্যাক একদা আলাদা একটা বাসা ভাড়া নিয়ে তিনজন এয়ার হোস্টেসের সাথে বন্ধুত্ব করে আলাদা আলাদাভাবে তাদের একে অপরকে না জানিয়ে। ম্যাক অনেক ঝামেলায় পড়ে, স্যাম তাকে সাহায্য করে। অঞ্জলি শুরু থেকে শেষ পর্যন্ত ম্যাককে ভালোবাসতে থাকে এবং তাকে বিয়ে করতে রাজি হয়।